‘Nuwe verwikkelinge’ rakende Supra-kwessie | Maroela Media
Mahumapelo se kantoor het in ŉ verklaring gesê die uitstel is weens “nuwe verwikkelinge”. “Ons vra om verskoning vir enige ongerief wat veroorsaak is deur hierdie onbepaalde uitstel,” het Brian Setswambung, Mahumapelo se woordvoerder, in ŉ vroegoggend-verklaring gesê.
Maroela Media het vroeër berig Mahumapelo het Dinsdagaand aan die SAUK gesê hy sal teen Woensdagmiddag die voormalige premier van Noordwes wees. Ure vroeër het Mahumapelo in sy provinsiale begrotingsrede bevestig hy sal voor Vrydag “ŉ brief aan die speaker van die wetgewer skryf”.
Hoewel hy nie uitgebrei het oor wat die inhoud van die brief sal behels nie, word daar wyd verwag dat dit sy amptelike bedanking sal wees ná weke lange volgehoue druk uit alle oorde vir sy bedanking.
Betogers het weke lank aan gewelddadige protesoptredes deelgeneem om te eis dat Mahumapelo sy tasse pak. Inwoners beskuldig die premier van korrupsie wat hulle meen die rede is vir die swak toestand waarin die provinsie verkeer. Op talle plekke is daar ŉ ooglopende gebrek aan basiese dienste soos water en sanitasie. Betogers is ook ontevrede oor die provinsiale regering se onvermoë om werkskepping in die provinsie aan te moedig.
Laat Dinsdagaand het die ANC gesê hy aanvaar Mahumapelo se besluit om vrywillig van sy amp afstand te doen, maar nou blyk daar weer onsekerheid te wees of Mahumapelo werklik sy bedanking gaan deurvoer.
Joe McGluwa, die DA se provinsiale leier in Noordwes, het Dinsdagaand gesê die party hou voet by stuk dat Mahumapelo se oortredings nie net oorgesien kan word omdat hy bedank het nie. “Hy moet nog steeds aanspreeklik gehou word vir die ineenstorting van Noordwes.”
zuma het hom mooi geleer. hy gaan nie vrywilliglik loop nie.
Afrika tyd, dit is hoekom alles verval.
Tipies van die top bestuur, wag tot op die laaste minuut dan verander hy sy storie. Ek kan nie sien waarom cr hom nie afdank nie want hy is die rede vir die geweld en betogings in Noordwes
Sit te lekker in die stoel – hoekom sal hy wil bedank? Seker eers by die Zuptas gehoor wat hom te doen staan.
So hartseer as wat dit is: hy is in beheer van die situasie en hy gaan dinge op SY tyd doen. Intussen, brand maar af, roof en plunder, hy gee nie om nie.
Ons kan nou seker regmaak vir rondte no 2 van die geweldadige betogings
Dalk net dalk het hy fluitjie geblaas op iemand wat nie daarvan hou nie……
hulle weet dat dieselfde betogers wat nou alles afbreek en afbrand, in die volgende verkiesing maar net weer ANC sal stem. Dis amper oral die-patroon waar betogings voorkom. Dis asof ‘n sinsitêre “mag” hierdie mense wat so teen die ANC se foute betoog, vasklou en keer om vir enige ander party te stem.
Supra se voet het vasgehaak aan die soustrein.
Ja, ons het haar verwikkelinge gesien op die kassie… vir ‘n baie lang tyd… en die nommertjies om verdere verwikkelinge oor die kwessie te aanskou, is so te se op hande…